**LĒMUMS**

Liepājā

|  |  |
| --- | --- |
| 2024. gada 25. janvārī | Nr.23/1  (prot. Nr.1, 23.§) |

Par nekustamo īpašumu Krūmu ielā 65

un Krūmu ielā 65A-13N atsavināšanu

Lai nodotu atsavināšanai nekustamos īpašumus, kuri nav nepieciešami Liepājas valstspilsētas pašvaldībai funkciju nodrošināšanai, pamatojoties uz Pašvaldību likuma 10. panta pirmās daļas 16. punktu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Publiskas personas mantas atsavināšanas likuma 3. panta pirmās daļas 1. punktu un 3. panta otro daļu, 4. panta pirmo un otro daļu, 5. panta pirmo un piekto daļu, izskatot Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 18. decembra lēmumu (sēdes protokols Nr.24), Liepājas valstspilsētas pašvaldības domes pastāvīgās Attīstības komitejas 2024. gada 18. janvāra lēmumu (sēdes protokols Nr.1) un pastāvīgās Finanšu komitejas 2024. gada 18. janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Atļaut uzsākt Liepājas valstspilsētas pašvaldībai piederošo nekustamo īpašumu atsavināšanu, nosakot atsavināšanas veidu – pārdošana izsolē ar augšupejošu soli – šādās adresēs:

1.1. Krūmu ielā 65, Liepājā, kadastra numurs 1700 011 0177, kas sastāv no zemes vienības ar kadastra apzīmējumu 1700 011 0177, 25703 kv.m platībā un sešām būvēm  ar  kadastra apzīmējumiem 1700 011 0177 001 – 1700 011 0177 003, 1700 011 0177 005 – 1700 011 0177 007;

1.2. Krūmu ielā 65A-13N, Liepājā, kadastra Nr.1700 903 1992, kas sastāv no nedzīvojamās telpas 196,1 kv.m platībā, 1961/7368 kopīpašuma domājamām daļām no būves ar kadastra apzīmējumu 1700 011 0177 004, 1961/7368 kopīpašuma domājamām daļām no zemes ar kadastra apzīmējumu 1700 011 0478.

2. Noteikt, ka lēmuma 1. punktā minētie nekustamie īpašumi tiek atsavināti kā lietu kopība.

3. Uzdot Liepājas Nekustamā īpašuma pārvaldei organizēt lēmuma 1. punktā minēto nekustamo īpašuma novērtēšanu un izstrādāt izsoles noteikumus.

4. Noteikt, ka izsoles noteikumus un izsoles sākuma cenu apstiprina Liepājas valstspilsētas pašvaldības dome.

5. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Finanšu pārvaldei, Liepājas Nekustamā īpašuma pārvaldes grāmatvedībai, Dzīvojamo māju privatizācijas komisijai | |